smcproject/ml-wiki-sentences huggingface dataset:
കേരളത്തിലെ ഒരു നാടകസമിതിയാണ് കലൂർ പീപ്പിൾസ് തിയേറ്റേഴ്സ് .
1964 ൽ പ്രവർത്തനം ആരംഭിച്ച സമിതി 1987 ൽ പ്രവർത്തനം അവസാനിപ്പിച്ചു.
പിന്നീട് 2013 ൽ ആണ് വീണ്ടും പ്രവർത്തനം ആരംഭിച്ചത്.
ബാബു ഒഴീൽ രചിച്ച കളിമൺ പ്രതിമകൾ എന്ന നാടകത്തോടെയാണ് സമിതി മത്സരരംഗത്തു പ്രവേശിച്ചത്.
70 കളിലും 80 കളിലും സമിതി കേരളത്തിൽ ഒട്ടാകെ നാടകങ്ങൾ അവതരിപ്പിച്ചിരുന്നു.
കളിമൺ പ്രതിമകൾ, ചുഴി, ചുങ്കം എന്നീ ജനപ്രിയ നാടകങ്ങൾ ഉൾപ്പെടെ 500 ൽ അധികം വേദികളിൽ സമിതി നാടകം അവതരിപ്പിച്ചിട്ടുണ്ട് .
41 അംഗങ്ങൾ ഇപ്പോൾ സമിതിയിൽ അംഗങ്ങളാണ്.
പഴയനാടകങ്ങളിൽ കളിമൺ പ്രതിമകളുടെ കൈയെഴുത്തുപ്രതി മാത്രമാണ് കൈവശമുള്ളത്.
ഇതിന്റെ പുനരാവിഷ്കാരം 2013 ഏപ്രിൽ 08 ന് കലൂരിൽ നടന്നു.
ബാബു ഒഴീലിന്റെ മുതിർന്ന സഹോദരനും ട്രൂപ്പിലെ ചില പഴയ അംഗങ്ങളും ചേർന്നാണ് സമിതി വീണ്ടും ആരംഭിക്കുന്നത്.
ശാന്തകുമാരി , മേരി, ലീന തുടങ്ങിയ നടിമാർ ഈ വേദിയിൽ നിന്നാണ് ചലച്ചിത്ര മേഖലയിൽ പ്രവേശിച്ചത്.
കലേഡിയം ഇംഗ്ലീഷ് വിലാസം https://ml.wikipedia.org/wiki/Caladium
ഇലകളിൽ വളരെയധികം വർണ്ണങ്ങൾ കൊണ്ട് ആകർഷമായ ഒരു അലങ്കാരസസ്യമാണ് കലേഡിയം (ആംഗലേയം: Caladium ).
നമ്മുടെ നാട്ടിൽ ഇത് പൊതുവേ കാട്ടുചെടിയായിട്ടാണ് കണക്കാക്കുന്നത്.
യേശു ക്രിസ്തുവിൻറെ ഹൃദയം (Heart of Jesus), മാലാഖ ചിറകുകൾ (Angel Wings) എന്നിങ്ങനെയും പേരുകൾ ഇതിനുണ്ട്.
അരേസീ സസ്യകുലത്തിൽ ഉൾപ്പെടുന്ന ഈ ഉദ്യാനസസ്യത്തിന്റെ ജന്മദേശം ദക്ഷിണ-മധ്യ അമേരിക്കയാണെന്ന് കണക്കാക്കുന്നു.
പച്ച, ചുവപ്പ്, പിങ്ക്, റോസ്, പർപ്പിൾ, വെള്ള എന്നിങ്ങനെയുള്ള നിറങ്ങളിൽ പല തരത്തിലുള്ള ഡിസൈനുകളിലുള്ള കലേഡിയങ്ങളുണ്ട്.
ചിത്രശാല Caladium with white leaf with green veins at Courtallam Plant canopy ( Caladium bicolor 'Florida Sweetheart') Leaf closeup ( Caladium bicolor 'Florida Sweetheart') Caladium bicolor 'Florida Red Ruffles' Caladium Fannie Munson Bedding of Caladium Florida Sweetheart
കിളിച്ചുണ്ടൻ മാമ്പഴം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kilichundan_Mampazham
പ്രിയദർശന്റെ സംവിധാനത്തിൽ മോഹൻലാൽ , ശ്രീനിവാസൻ , തിലകൻ , സൗന്ദര്യ , സീമ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കിളിച്ചുണ്ടൻ മാമ്പഴം .
ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ നിർമ്മിച്ച ഈ ചിത്രം വിതരണം ചെയ്തത് സാഗരിഗ റിലീസ് ആണ്.
ഈ ചിത്രത്തിന്റെ കഥ ശ്രീനിവാസന്റേതാണ്‌ .
തിരക്കഥ, സംഭാഷണം എന്നിവ നിർവ്വഹിച്ചത് പ്രിയദർശൻ ആണ്.
മൊയ്തുക്കുട്ടി ഹാജി മൂന്നാമതും വിവാഹം കഴിച്ച് ഗ്രാമത്തിലേക്ക് മടങ്ങുന്നു.
അവന്റെ പുതിയ ഭാര്യ ആമിന ചെറുപ്പവും സുന്ദരിയുമാണ്.
അവന്റെ മറ്റ് രണ്ട് ഭാര്യമാർ ഇത് കാണുന്നതിൽ ശരിക്കും അസന്തുഷ്ടരാണ്, പക്ഷേ അവർക്ക് ഇത് അംഗീകരിക്കുകയല്ലാതെ മറ്റ് മാർഗമില്ല.
ആമിന അബ്ദുവുമായി പ്രണയത്തിലായിരുന്നു.
അബ്ദുവും ഉസ്മാനും ഗ്രാമത്തിൽ വരുന്നു, അവർ വളകൾ വിൽക്കാൻ മൊയ്തുക്കുട്ടി ഹാജിയുടെ വീട്ടിൽ വരുന്നു.
അബ്ദു ആമിനയെ കാണുകയും മൊയ്തുക്കുട്ടി ഹാജിയുടെ വീട്ടിൽ കയറാൻ പല തന്ത്രങ്ങളും പ്രയോഗിക്കുകയും ചെയ്യുന്നു, പക്ഷേ മൊയ്തുക്കുട്ടി ഹാജി അവരെ ഓടിച്ചു.
അബ്ദു ഗൾഫിൽ ആയിരുന്നപ്പോൾ ആമിനയുടെ ദുഷ്ടനായ പിതാവ് പോസ്റ്റ്മാന് കൈക്കൂലി കൊടുത്ത് അബ്ദു അയച്ച കത്തുകളെല്ലാം രഹസ്യമായി മോഷ്ടിച്ചു.
ആമിനയുടെ വിവാഹം അവർ അംഗീകരിക്കാതെയാണ് നടന്നത്.
അബ്ദു തന്റെ സുഹൃത്തുക്കളുടെ സഹായത്തോടെ ആമിനയെ തിരികെ കൊണ്ടുവരാൻ രഹസ്യ നീക്കങ്ങൾ നടത്തുന്നു.
ഇവിടെ നിന്ന് സംഭവിക്കാൻ പോകുന്ന സംഭവങ്ങളാണ് കഥയുടെ ഇതിവൃത്തമാക്കുന്നത്.
അഭിനേതാക്കൾ നടൻ കഥാപാത്രം മോഹൻലാൽ അബ്ദുൾ ഖാദർ ശ്രീനിവാസൻ മൊയ്തൂട്ടി ഹാജി തിലകൻ ചേക്കുട്ടി മുതലാളി ജഗതി ശ്രീകുമാർ ഇരുന്തലക്കാടൻ തിരുമേനി കൊച്ചിൻ ഹനീഫ കലന്തൻ ഹാജി സലീം കുമാർ ഉസ്മാൻ പൂജപ്പുര രവി ചാത്തുണ്ണി നായർ കെ.ബി. ഗണേഷ് കുമാർ ഉമ്മർ ബാബുരാജ് ഹംസ ബൈജു കുഞ്ഞഹമ്മദ് നാരായണൻ നായർ മുസലിയാർ വി.കെ. ശ്രീരാമൻ അലവിക്കുട്ടി നന്ദു പോസ്റ്റ്മാൻ വിജയൻ പെരിങ്ങോട് സൗന്ദര്യ ആമിന സീമ സുബൈദ വിദ്യ ഫാത്തിമ ഗീത വിജയൻ മൈമൂന സുകുമാരി ബീയാത്തു മങ്ക മഹേഷ് ചാത്തുണിയുടെ ഭാര്യ ശാന്താദേവി ആമിനയുടെ ഉമ്മ സംഗീതം
ബി.ആർ. പ്രസാദ് എഴുതിയ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ്.
ഗാനങ്ങൾ ജോണി സാഗരിഗ വിപണനം ചെയ്തിരിക്കുന്നു.
ഗാനങ്ങൾ ഒന്നാം കിളി പൊന്നാം കിളി – എം.ജി. ശ്രീകുമാർ , സുജാത മോഹൻ പറയുക നീ – കൈലാസ് ഖേർ വിളക്ക് കൊളുത്തിവരും – എം.ജി. ശ്രീകുമാർ , സുജാത മോഹൻ കസവിന്റെ തട്ടമിട്ട് – വിനീത് ശ്രീനിവാസൻ , സുജാത മോഹൻ ഒന്നാനാം കുന്നിൻ മീതെ – എം.ജി. ശ്രീകുമാർ , സുജാത മോഹൻ അണിയറ പ്രവർത്തകർ ഛായാഗ്രഹണം: എസ്. രവിവർമ്മൻ ചിത്രസം‌യോജനം: എൻ. ഗോപാലകൃഷ്ണൻ കല: സാബു സിറിൾ ശബ്ദലേഖനം: ദീപൻ ചാറ്റർജി നിർമ്മാണ നിയന്ത്രണം: പ്രവീൺ പരപ്പനങ്ങാടി നൃത്തം : കല സംഘട്ടനം : ത്യാഗരാജൻ നിർമ്മാണ നിർവ്വഹണം: സി.എസ്. ഹമീദ് അസോസിയേറ്റ് ആർട്: സുനിൽ അസോസിയേറ്റ് ഏഡിറ്റർ: ആദിനാരായണൻ അസോസിയേറ്റ് ഡയറൿടർ: മുരളി നാഗവള്ളി പുറത്തേക്കുള്ള കണ്ണികൾ കിളിച്ചുണ്ടൻ മാമ്പഴം ഇന്റർനെറ്റ് മൂവി ഡാറ്റാബേസിൽ കിളിച്ചുണ്ടൻ മാമ്പഴം – മലയാളസംഗീതം.
കിളിതീനിപ്പഞ്ഞി ഇംഗ്ലീഷ് വിലാസം https://ml.wikipedia.org/wiki/Celastrus_paniculatus
ഭാരതത്തിലെ ഇലകൊഴിയും വനങ്ങളിൽ പ്രധാനമായും കണ്ടുവരുന്ന ഒരു ഔഷധസസ്യംആണ്‌ കിളിതീനിപ്പഞ്ഞി .
ഇത് ചെറുപുന്ന എന്ന പേരിലും അറിയപ്പെടുന്നു.
ഭാരതത്തിലെ പരമ്പരാഗത ആയുർവേദ ചികിത്സയിലും യുനാനിയിലും ഇതിന്റെ വിത്തിൽ നിന്നും വേർതിരിക്കുന്ന എണ്ണ ഉപയോഗിക്കുന്നു.
ആയുർവേദത്തിൽ സരസ്വതി എന്നു പേരുള്ള മൂന്നുചെടികളിൽ ഒന്നാണിത്, മറ്റുരണ്ടെണ്ണം ബ്രഹ്മിയും സോമവല്ലിയും ആണ്.
പേരുകൾ സംസ്കൃതം - ജ്യോതിഷ്മതി, റ്റേജോവതി, ബഹുഫല, പീതതൈല ഹിന്ദി - മലകാംഗണി രസഗുണങ്ങൾ രസം - കടു, തിക്തം ഗുണം - സ്നിഗ്ധം, സരം, തീക്ഷ്ണം വീര്യം - ഉഷ്ണം വിപാകം - കടു പ്രഭാവം - മേധ്യം ഘടന
ചുറ്റിപ്പിടിച്ചു കയറാൻ പ്രതാനങ്ങളില്ലാത്ത വള്ളിച്ചെടി വർഗ്ഗത്തിൽ പെടുന്ന ഒരു ചെടിയാണ്‌ ഇത്.
ഇലകൾ ഏകാന്തരന്യാസത്തിൽ വിന്യസിച്ചിരിക്കുന്നു.
ഇലയുടെ അരികുകൾ പല്ലുകൾ പോലെയുൾലതും അഗ്രം കൂർത്തതുമായിരിക്കും.
ഏകലിംഗപുഷ്പങ്ങൾ ആണ്‌ ഇതിൽ ഉള്ളത്.
ആൺ - പെൺ പുഷ്പങ്ങൾ ഒരു ചെടിയൊലോ വ്യത്യസ്ത ചെടികളിലോ കാണാവുന്നതാണ്‌.
പുഷ്പമഞ്ജരികൾ മിക്കവാറും, പത്രകക്ഷങ്ങളിൽ നിന്നോ തണ്ടിന്റെ അഗ്രഭാഗത്തുനിന്നോ ഉണ്ടാകുന്നു.
മഞ്ഞയോ പച്ചകലർന്ന വെള്ളയോ നിറത്തിൽ പൂക്കൾ ഉണ്ടാകുന്നു.
ബാഹ്യദളം, ദളം, കേസരം എന്നിവ 5 എണ്ണം വീതമാണ്‌ ഒരു പൂവിൽ ഉണ്ടാവുക.
കേസരങ്ങൾ അന്തർമുഖമായി സ്ഥിതിചെയ്യുന്നു.
നീണ്ട് ഉരുണ്ടു തടിച്ച കായ്കൾ, ആദ്യം മഞ്ഞ നിറത്തിലും പഴുക്കുമ്പോൾ നല്ല ചുവപ്പുനിറത്തിലും കാണപ്പെടുന്നു.
ഇവയിൽ മൂന്ന് പാളികളും ആറുവരെ വിത്തുകളും അടങ്ങിയിരിക്കും.
വിത്തിൽ നിന്നും  ചക്കിൽ ആട്ടി കറുത്ത എണ്ണയും   മഞ്ഞ എണ്ണയും വേർതിരിക്കുന്നു ചിത്രങ്ങൾ ചിത്രങ്ങൾ പൂക്കൾ അവലംബം ↑ ayurvedicmedicinalplants.com -ൽ നിന്നും ↑ കിളിതീനിപ്പഞ്ഞിയെക്കുറിച്ച് ചില വിവരണങ്ങൾ ‍ പുറത്തേക്കുള്ള കണ്ണികൾ Media related to Celastrus paniculatus at Wikimedia Commons Celastrus paniculatus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കിളിത്തട്ട്‌ കിളിത്തട്ട് കളിയുടെ രേഖാചിത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ പ്രചാരത്തിലുള്ള ഒരു നാടൻ‌കളി.
രണ്ട് വിഭാഗങ്ങളായി കളിക്കുന്ന ഒരു കളിയാണ് കിളിത്തട്ട് കളി.
മലപ്പുറം ജില്ലയിൽ ഉപ്പ് കളി എന്നറിയപ്പെടുന്നു.
രണ്ട്‌ വിഭാഗത്തിലുമുള്ള കളിക്കാരുടെ എണ്ണം ഒരുപോലെയായിരിക്കും.
കളിക്കാരുടെ എണ്ണം കൂടുന്നതിനനുസരിച്ച്‌ കളം കൂട്ടി വരയ്ക്കാമെന്നത്‌ ഈ കളിയുടെ ഒരു പ്രത്യേകതയാണ്‌.
ഒരു ഉപ്പ്‌ (പോയിന്റ്‌ )നേടുന്നതോടുകൂടി ഒരു കളി അവസാനിക്കുന്നു.
'ആട്യാ പാട്യാ'
എന്ന പേരിലാണ് ഇപ്പോൾ ഈ കളി അറിയപ്പെടുന്നത് നിയമങ്ങൾ
കളത്തിലേക്ക്‌ പ്രവേശിക്കുവാൻ ശ്രമിക്കുന്ന കളിക്കാരൻ, 2.
കിളി (ചുവപ്പ് നിറത്തിൽ), 3.
കളത്തിൽ പ്രവേശിച്ച കളിക്കാരൻ, 4.
തട്ട്‌ കാവൽക്കാരൻ, 5.
ഉപ്പേറിയ കളിക്കാരൻ എന്നിവരാണ്‌ ചിത്രത്തിൽ കളിക്കുന്ന രീതി
രണ്ടു ടീമിൽ ഒരു ടീം അടിച്ചിറക്കി കൊടുക്കണം.
അതായതു കളിക്കാരിൽ ഒരാൾ കിളി എന്ന് പറയുന്ന ആൾ കളത്തിന്റെ ഒന്നാമത്തെ വരയിൽ നിൽക്കണം ബാക്കിയുള്ളവർ പുറകിലേക്കുള്ള കാലങ്ങളുടെ വരയിൽ നിൽക്കണം.
കിളി കൈകൾ തമ്മിൽ കൊട്ടുംപോൾ കളി ആരംഭിക്കും.
എതിർ ടീമിലുള്ളവർ കിളിയുടെയോ, വരയിൽ നിൽക്കുന്നവരുടെയോ അടി കൊള്ളാതെ, എല്ലാ കളങ്ങളിൽ നിന്നും  ഇറങ്ങി കളത്തിനു പുറത്തു വരണം.
അതിനു ശേഷം തിരിച്ചും അതുപോലെ കയറണം.
കിളിക്ക് കളത്തിന്റെ സമചതുരത്തിലുള്ള പുറം വരയിലൂടെയും നടുവരയിലൂടെയും നീങ്ങവുന്നതാണ്.
എന്നാൽ മറ്റുള്ള വരയിൽ നിൽക്കുന്നവർ ആ വരയിൽ കൂടി മാത്രം നീങ്ങാനെ പാടുള്ളൂ.
ആരുടെയും അടികൊള്ളാതെ വേണം കളങ്ങളിൽ കൂടി പുറത്തെത്താൻ.
ഓരോ കളത്തിനും ഓരോ "തട്ട്" എന്നാണ് പറയുക.
അവസാനത്തെ കളത്തിനു പുറത്തെത്തിയ ആൾ "ഉപ്പു" ആണ്.
അകത്തെ കളങ്ങളിൽ നിൽക്കുന്നവർ "പച്ച" ആണ്.
ഉപ്പും പച്ചയും തമ്മിൽ ഒരു കളത്തിൽ വരൻ പാടില്ല.
അങ്ങനെ വന്നാൽ ഫൌൾ ആണ്.
അവർ മറ്റേ ടീമിന് അടിചു ഇറക്കി കൊടുക്കണം.
ഉപ്പു ഇറങ്ങിയ ആൾ തിരിച്ചു കയറി ഒന്നാം തട്ടിന് പുറത്തെത്തിയാൽ ഒരു ഉപ്പു ആയി എന്ന് പറയും.
തട്ടിൽ നിന്ന് ഇറങ്ങുമ്പോൾ തട്ടിൽ നിൽക്കുന്ന ആൾ അടിച്ചാൽ കളി തോറ്റു.
അവർ മറ്റേ ടീമിന് അടിച്ചിറക്കി കൊടുക്കണം.
ഒരു തട്ടിൽ പച്ച ഉള്ളപ്പോൾ ഉപ്പിനു അതിന്റെ പകുതി തട്ടിൽ വരാം.
ഇതിനു അര തട്ട് എന്നാണ് പറയുക.
അര തട്ടിൽ നിന്നും ഉപ്പിനും പച്ചക്കും മൂല കുത്തി ചാടി പോകാവുന്നതാണ്.
അപ്പോൾ തട്ടിൽ നിൽക്കുന്ന ആൾക്ക് അയാളെ ഓടിച്ചിട്ട്‌ അടിക്കാൻ പാടില്ല.
തട്ടിന്റെ നടുഭാഗത്തുനിന്നും മാത്രമേ അടിക്കാൻ പാടുള്ളൂ.
ചാടുമ്പോൾ ഉപ്പു പച്ചയുടെ കളത്തിൽ
കിളിനൊച്ചി ഇംഗ്ലീഷ് വിലാസം https://ml.wikipedia.org/wiki/Kilinochchi Location of Kilinochchi within Kilinochchi District
കിളിനൊച്ചി ( തമിഴ് : கிளிநொச்சி ,) ശ്രീലങ്കയിലെ വടക്കു പ്രവിശ്യയിലുള്ള കിളിനൊച്ചി ജില്ലയിലെ ഒരു ചെറിയ നഗരമാണ്‌.
ജാഫ്നയിൽ 100 കിലോമീറ്റർ തെക്ക് കിഴക്കായി A9 റോഡിലാണ്‌ ഈ നഗരം സ്ഥിതി ചെയ്യുന്നത്.
2009 ജനുവരി 2 -ന്‌ ശ്രീലങ്കൻ സൈന്യം കീഴടക്കുന്നതു വരെ എൽ.ടി.ടി.ഇയുടെ പ്രധാന കേന്ദ്രമായിരുന്നു ഇവിടം.
ശ്രീലങ്കയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കിളിച്ചുണ്ടൻ
കേരളത്തിൽ കണ്ടു വരുന്ന ഒരു ഇനം മാവ്.
ഈ മാവിന്റെ മാങ്ങയും ഇതെ പേരിൽ അറിയപ്പെടുന്നു.
ആകർഷണീയമായ ചുവപ്പു കലർന്ന ഓറഞ്ച് നിറമാണ്.
വർഷത്തിൽ രണ്ടു മൂന്നു തവണ കായ്ക്കും.
ഇവയിൽ ചെറിയ കിളിച്ചുണ്ടനും വലിയ കിളിച്ചുണ്ടനും ഉണ്ട്.
വലിയ കിളിച്ചുണ്ടൻ അഥവാ തമ്പോരുവിന് 250 ഗ്രാം വരെ തൂക്കമുണ്ട്.
നല്ല മധുരവും സാമാന്യം നാരുള്ളതുമാണ്.
ഉദരരോഗങ്ങൾക്കെതിരെ ഫലപ്രദം.
ശരീരത്തിലെ രക്തയോട്ടം കൂട്ടുന്നു.
പഴത്തിനും അച്ചാറിനും യോജിച്ച ഇനം.
↑ {{ cite web }} : | first= has generic name ( help ) CS1 maint: numeric names: authors list ( link )
കിളിപ്പാട്ട് ഇംഗ്ലീഷ് വിലാസം https://ml.wikipedia.org/wiki/Kilippattu
കവിയുടെ അഭ്യർത്ഥന മാനിച്ച് കിളി കഥ പറയുന്ന രീതിയിൽ എഴുതപ്പെട്ടിരിക്കുന്ന കാവ്യങ്ങളെയാണ് കിളിപ്പാട്ടുകൾ എന്നറിയപ്പെടുന്നത്.
ഭാഷാപിതാവായ എഴുത്തച്ഛന്റെ കൃതികൾ കിളിപ്പാട്ടുകളാണ്.
ശാരികപ്പൈതലിനെ വിളിച്ചുവരുത്തി ഭഗവൽക്കഥകൾ പറയാനാവശ്യപ്പെടുന്ന രീതിയിലുള്ള രചനയാണിത്.
കിളിപ്പാട്ടു പ്രസ്ഥാനം എന്ന പേരിലാണ് ഇതറിയപ്പെടുന്നത്.
അധ്യാത്മരാമായണം കിളിപ്പാട്ടിന്റെ ആരംഭം
ശ്രീരാമനാമം പാടിവന്ന പൈങ്കിളിപ്പെണ്ണേ ശ്രീരാമചരിതം നീ ചൊല്ലിടൂ മടിയാതെ ശാരികപ്പൈതൽ താനും വന്ദിച്ചു വന്ദ്യന്മാരെ ശ്രീരാമസ്മൃതിയോടെ പറഞ്ഞുതുടങ്ങിനാൾ മഹാഭാരതം കിളിപ്പാട്ടിന്റെ ആരംഭം
ശ്രീമയമായ രൂപം തേടും പൈങ്കിളിപ്പെണ്ണേ സീമയില്ലാതസുഖം നല്കണമെനിക്കുനീ
ഈ രീതിയിൽ തത്തയെക്കൊണ്ടു പാടിക്കുന്നതായിട്ടാണ് കിളിപ്പാട്ടുകളിൽ കാണുന്നത്.
കിളി പാടുന്നതിനുള്ള കാരണം
ഇതിനുള്ള കാരണം പല തരത്തിലും സൂചിപ്പിക്കപ്പെട്ടിട്ടുണ്ട്.
സാഹിത്യരചനയുമായി ബന്ധപ്പെട്ട് സാധാരണയായി അറം പറ്റുക എന്നു പ്രയോഗിക്കാറുണ്ട്.
കാവ്യത്തിലൂടെ പറഞ്ഞ കാര്യങ്ങൾ കവിക്ക് ദോഷകരമായി സംഭവിക്കുന്നതിനെയാണ് അറം പറ്റുകയെന്നു പറയാറ്.
ഇത്തരത്തിലുള്ള ദോഷം രചയിതാവിനെ ബാധിക്കാതിരിക്കുന്നതിനു് കിളി പറയുന്നതായി സങ്കല്പിക്കുകയും കാവ്യരചന നിർവഹിക്കുകയും ചെയ്യുന്നു.
വാഗ്ദേവിയുടെ കൈയിലിരിക്കുന്ന തത്തയെക്കൊണ്ട് കഥ പറയിക്കുമ്പോൾ അതിനു കൂടുതൽ ഉൽകൃഷ്ടതയുണ്ടാവും എന്ന വിശ്വാസവും, ഈശ്വരൻ എഴുത്തച്ഛനോടു ശുകരൂപത്തിലെത്തി ആവശ്യപ്പെട്ടു.
അതുകൊണ്ട് കിളിയെക്കൊണ്ട് കഥ പറയിച്ചു എന്ന വിശ്വാസവും ഇതോടൊപ്പം പറഞ്ഞുവരുന്നുണ്ട്.
ഈ രീതി മലയാളത്തിൽ ആദ്യം ഉപയോഗിക്കുന്നത് എഴുത്തച്ഛനാണ്.
കിളിപ്പാട്ടു സങ്കേതം തമിഴിലുണ്ടെങ്കിലും അതു ഭിന്നമാണ്.
കിളിദൂത്, കിളിവിടുത്ത് എന്നെല്ലാം പറയുന്ന അതിൽ കവി കിളിയോടു കഥ പറയുകയാണ് ചെയ്യുന്നത്.
രാമചരിതത്തിൽ നിന്ന് എഴുത്തച്ഛനിലെത്തുമ്പോൾ മലയാളഭാഷയുടെ വികാസപരിണാമങ്ങളിൽ സംസ്കൃതത്തിന്റെ സ്വാധീനം വ്യക്തമായി കാണാവുന്നതാണ്.
മണിപ്രവാളഭാഷയും പാട്ടിന്റെ വൃത്തരീതിയും ചേർന്ന രചനാരീതി കണ്ണശ്ശന്മാരിലുണ്ടെങ്കിലും അത് എഴുത്തച്ഛനിലെത്തുമ്പോൾ കുറേക്കൂടി വികസിതമാകുന്നു.
അതേവരെയുള്ള കാവ്യങ്ങളുടെ നല്ല ഗുണങ്ങളെയെല്ലാം സമ്മേളിപ്പിക്കാൻ കഴിഞ്ഞുവെന്നതാണ് എഴുത്തച്ഛന്റെ പ്രത്യേകത.
അത് കിളിപ്പാട്ടു പ്രസ്ഥാനമായി വികസിക്കുകയും ചെയ്തു.
നിരവധി കവികൾ ഈ രീതിയിൽ രചന നിർവഹിച്ചിട്ടുണ്ട്.
കിളി മാത്രമല്ല, അരയന്നവും വണ്ടും മറ്റും കഥ പറഞ്ഞിട്ടുണ്ട്.
പ്രധാന കിളിപ്പാട്ടു വൃത്തങ്ങൾ
കേക കളകാഞ്ചി കാകളി അന്നനട മണികാഞ്ചി ഊനകാകളി മിശ്രകാകളി
കിളിമഞ്ചാരോ അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Kilimanjaro_International_Airport
ടാൻസാനിയയിൽ ഉള്ള അന്താരാഷ്ട്ര വിമാനത്താവളമാണ് കിളിമഞ്ചാരോ അന്താരാഷ്ട്ര വിമാനത്താവളം ( IATA : JRO , ICAO : HTKJ ) .
അവലംബം പുറം കണ്ണികൾ Kilimanjaro International Airport വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വിവരങ്ങൾ വിക്കിഡാറ്റയിൽനിന്ന് Official website Airport information for HTKJ at World Aero Data.
കിളിനക്കോട് ഇംഗ്ലീഷ് വിലാസം https://ml.wikipedia.org/wiki/Kilinakkode
കേരളത്തിലെ മലപ്പുറം ജില്ലയിലെ വേങ്ങര നിയമസഭാ നിയോജക മണ്ഡലത്തിലുൾപ്പെട് ട ഒരു ഗ്രാമമാണ് കിളിനക്കോട് .
ഊരകത്തിനും ചേറൂരിന്റെയും പ്രദേശത്തായിട്ടാണ് ഈ ഗ്രാമം നിലകൊള്ളുന്നത്.
കണ്ണമംഗലം ഗ്രാമപഞ്ചായത്തിന്റെ ഭാഗമാണിത്.
പാറക്കണ്ണി , കഴുകൻചിന , ചേറൂർ , അച്ചനമ്പലം , കണ്ണമംഗലം , ഊരകം എന്നിവയാണ് ചുറ്റുമുള്ള പ്രദേശങ്ങൾ.
കിളിനക്കോട് ഗ്രാമത്തിൽ പ്രധാനമായും മുസ്ലീം ആരാധനാലയങ്ങളാണുള്ളത്.
ഇവിടെയുള്ള മുസ്ലീം പള്ളികൾ താഴെപ്പറയുന്നവയാണ്.
തടത്തിപ്പാറ മസ്ജിദ്‌ കെ.ടി.പാറ മസ്ജിദ്‌ പള്ളിക്കൽ ബസാർ മസ്ജിദ് കാശ്മീർ ജുമാ മസ്ജിദ് വികെ മാട്  ജുമാ മസ്ജിദ് വലിയ ജുമാ മസ്ജിദ് പ്രധാന റോഡുകൾ കിളിനക്കോട് റോഡ് ജുമാമസ്ജിദ് റോഡ് കിളിനക്കോട്-പുല്ലൻചാൽ-പുള്ളിക്കള്ള് റോഡ് ചക്കാരം റോഡ് അവലംബം
കിളികൊല്ലൂർ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Kilikollur_railway_station
കേരളത്തിൽ കൊല്ലം ജില്ലയിലെ കരിക്കോടിനടുത്ത് കശുവണ്ടി കേന്ദ്രമായ കിളികൊല്ലൂർ നഗരത്തിൽ സ്ഥിതിചെയ്യുന്ന ഒരു തീവണ്ടി നിലയമാണ് കിളികൊല്ലൂർ തീവണ്ടി നിലയം അഥവാ കിളികൊല്ലൂർ റെയിൽവേ സ്റ്റേഷൻ (സ്റ്റേഷൻ കോഡ് - KLQ ).
ഈ തീവണ്ടിനിലയം കൊല്ലം - ചെങ്കോട്ട തീവണ്ടിപ്പാതയിൽ ചന്ദനത്തോപ്പ് തീവണ്ടിനിലയത്തെ കൊല്ലം ജംഗ്ഷൻ തീവണ്ടിനിലയവുമായി ബന്ധിപ്പിക്കുന്നു.
ദക്ഷിണ റെയിൽവേക്കു കീഴിലുള്ള മധുര റെയിൽവേ ഡിവിഷനാണ് ഇവിടുത്തെ ഭരണച്ചുമതല നിർവ്വഹിക്കുന്നത്.
കൊല്ലം നഗരത്തോടു ബന്ധപ്പെട്ടു കിടക്കുന്ന മൂന്ന് തീവണ്ടി നിലയങ്ങളിലൊന്നാണ് കിളികൊല്ലൂർ തീവണ്ടിനിലയം.
കൊല്ലം ജംഗ്ഷനും ഇരവിപുരവുമാണ് മറ്റുള്ളവ.
കൊല്ലത്തു കൂടി കടന്നുപോകുന്ന എല്ലാ തീവണ്ടികൾക്കും കിളികൊല്ലൂരിൽ സ്റ്റോപ്പ് അനുവദിച്ചിട്ടുണ്ട്.
സേവനങ്ങൾ തീവണ്ടി നം.
ആരംഭം ലക്ഷ്യം പേര്/ഇനം 56715 പുനലൂർ കന്യാകുമാരി പാസഞ്ചർ 56332 കൊല്ലം ജംഗ്ഷൻ പുനലൂർ പാസഞ്ചർ 56331 പുനലൂർ കൊല്ലം ജംഗ്ഷൻ പാസഞ്ചർ 56334 കൊല്ലം ജംഗ്ഷൻ പുനലൂർ പാസഞ്ചർ 56700 മധുര പുനലൂർ പാസഞ്ചർ 56333 പുനലൂർ കൊല്ലം ജംഗ്ഷൻ പാസഞ്ചർ 56336 കൊല്ലം ജംഗ്ഷൻ പുനലൂർ പാസഞ്ചർ 56365 ഗുരുവായൂർ പുനലൂർ ഫാസ്റ്റ് പാസഞ്ചർ 56335 പുനലൂർ കൊല്ലം ജംഗ്ഷൻ പാസഞ്ചർ 56701 പുനലൂർ മധുര പാസഞ്ചർ 56366 പുനലൂർ ഗുരുവായൂർ ഫാസ്റ്റ് പാസഞ്ചർ 56338 കൊല്ലം ജംഗ്ഷൻ പുനലൂർ പാസഞ്ചർ 56716 കന്യാകുമാരി പുനലൂർ പാസഞ്ചർ 56337 പുനലൂർ കൊല്ലം ജംഗ്ഷൻ പാസഞ്ചർ അവലംബം
കിന്യാർവന്ദ ഭാഷ
കിന്യാർവന്ദ ഭാഷ , Kinyarwanda (Kinyarwanda: Ikinyarwanda, IPA: [iciɲɑɾɡwɑːndɑ]) റുവാണ്ട , ഉഗാണ്ട എന്നിവിടങ്ങളിൽ സംസാരിക്കുന്ന ഭാഷയാണ്.
ഉഗാണ്ടയിൽ ഇതിനെ ഫുംബിറ എന്നു പരയുന്നു.
1 കോടി 20 ലക്ഷം ആളുകൾ ഈ ഭാഷ സംസാരിക്കുന്നു.
കിഴക്കൻ കോംഗോ, തെക്കൻ ഉഗാണ്ട എന്നിവിറ്റങ്ങളിൽ സംസാരിക്കുന്നു.
ബുറുണ്ടി രാജ്യത്തെ ഔദ്യൊഗികഭാഷ ഈ ഭാഷയുടെ ഒരു വകഭേദമായ കിരുണ്ടി ആകുന്നു.
കുറിപ്പുകൾ അവലംബം {{ cite book }} : | author= has generic name ( help )
കിന്റർ സർപ്രൈസ് ഇംഗ്ലീഷ് വിലാസം https://ml.wikipedia.org/wiki/Kinder_Surprise
ഫെററോ എന്ന ഇറ്റാലിയൻ കമ്പനി നിർമ്മിയ്ക്കുന്ന ഒരു തരം മിഠായി ആണു് കിന്റർ സർപ്രൈസ്.
ഒരു മുട്ടയുടെ രൂപത്തിൽ പൊതിയുന്ന ഇതിൽ ഒരു ചെറിയ കളിപ്പാട്ടവും ഉണ്ടായിരിയ്ക്കും.
ഇതു് ചെറിയ കുട്ടികളെ ലക്ഷ്യം വെച്ചു് ഇറക്കുന്ന ഒരു ഉത്പന്നമാണു്.
ഇന്ത്യയിൽ ഇതിനു് കിന്റർ ജോയ് എന്നാണു് പേരിട്ടിരിയ്ക്കുന്നതു്.
താരതമ്യം ചെയ്യുമ്പോൾ കിന്റർ ജോയിയിലെ ചോക്ലേറ്റിനു് വളരെയധികം വിലയുണ്ടു്.
20 ഗ്രാം ചോക്ലേറ്റിനു് 30 രൂപ ചെലവാകുമ്പോൾ കാഡ്ബറിയുടെ പ്രീമിയം ബ്രാന്റായ ബോൺവിലെയ്ക്കു് 90 ഗ്രാമിനു് 75 രൂപയേ ആകുന്നുള്ളൂ.
കിന്റർ ജോയിയ്ക്കു് കാഡ്ബറിയുടെ പ്രീമിയം ചോക്ലേറ്റിന്റെ ഇരട്ടിയോളം വിലയുണ്ടു്.
1972-ൽ ഇറ്റലിയിലാണു് ഇതു് ആദ്യമായി നിർമ്മിയ്ക്കുന്നതു്.
അമേരിക്കയൊഴിച്ചുള്ള ലോകത്തിലെ എല്ലാ രാജ്യങ്ങളിലും ഇതു് വില്ക്കപ്പെടുന്നു.
1938-ലെ ഭക്ഷ്യ-ഔഷധ-ചമയക്കൂട്ടുകളെ സംബന്ധിയ്ക്കുന്ന നിയമം അനുശാസിയ്ക്കുന്ന "മിഠായിയിൽ ഭക്ഷ്യേതരവസ്തുക്കൾ ചേർക്കുവാൻ പാടില്ല" എന്ന വകുപ്പനുസരിച്ചു് അമേരിയ്ക്കയിൽ ഇതു് നിരോധിയ്ക്കപ്പെട്ടിരിയ്ക്കുന്നു.
1991-നും 1998-നും ഇടയിൽ ലോകത്തെമ്പാടുമായി കുറഞ്ഞതു് നാലു കുട്ടികളെങ്കിലും കിന്റർ മുട്ടയിലെ കളിപ്പാട്ടം വിഴുങ്ങിയതിന്റെ ഫലമായി മരണപ്പെട്ടിട്ടുണ്ടു്.
കിന്നാരത്തുമ്പികൾ ഇംഗ്ലീഷ് വിലാസം https://ml.wikipedia.org/wiki/Kinnara_Thumbikal
ഷക്കീലയെ നായികയാക്കി ആർ ജെ പ്രസാദ് സംവിധാനം ചെയ്ത് 2000 -ൽ പുറത്തിറങ്ങിയ ഒരു മലയാളചലച്ചിത്രമാണ് കിന്നരത്തുമ്പികൾ .
ഒരു സോഫ്റ്റ്കോർ ചലച്ചിത്രമായാണ് ഈ ചിത്രം പ്രദർശനത്തിനെത്തിയത്.
ഷക്കീലയുടെ കഥാപാത്രവുമായി ലൈംഗികബന്ധം പുലർത്തിയിരുന്ന ഗോപുവെന്ന കഥാപാത്രമായി ഹരികൃഷ്ണൻ അഭിനയിച്ചു  മയാമി പ്രൊഡക്ഷന്റെ ബാനറിൽ എ. സലിം ആണ് ചിത്രം നിർമ്മിച്ചത്.
12 ലക്ഷം രൂപാ മുതൽമുടക്കി നിർമ്മിച്ച ഈ ചിത്രം പ്രദർശനശാലകളിൽ നിന്നു നാലുകോടിയോളം രൂപ വരുമാനം നേടുകയും അക്കാലത്തെ ഏറ്റവും മികച്ച വരുമാനം നേടിയ മലയാളചലച്ചിത്രങ്ങളിലൊന്നായി മാറുകയും ചെയ്തു.
ആറ് ഇന്ത്യൻ ഭാഷകളിലേക്കു ചിത്രം മൊഴിമാറ്റം ചെയ്യപ്പെട്ടു.
ചിത്രത്തിലെ തെറ്റ് ചെയ്യാത്തവരായി ആരുമില്ല ഗോപൂ എന്ന സംഭാഷണം വളരെയധികം ശ്രദ്ധിക്കപ്പെട്ടു.
അഭിനേതാക്കൾ അഭയ്  ദേവ് - ഗോപു ഷക്കീല - ദാക്ഷായണി സഞ്ജു സലിം  കുമാർ അവലംബം പുറം കണ്ണികൾ
Kinnara Thumbikal ഇന്റർനെറ്റ് മൂവി ഡാറ്റാബേസിൽ
കിന്മെൻ ഇംഗ്ലീഷ് വിലാസം https://ml.wikipedia.org/wiki/Kinmen
റിപ്പബ്ലിക് ഓഫ് ചൈന (തായ്‌വാൻ) ഭരിക്കുന്ന ഒരു ദ്വീപസമൂഹമാണ് കിന്മെൻ അല്ലെങ്കിൽ ക്വെമോയ് ( / k ɪ ˈ m ɔɪ / ).
ഗ്രേറ്റർ കിന്മെൻ, ലെസ്സർ കിന്മെൻ , ചില ചെറുദ്വീപുകൾ എന്നിവയാണ് ഈ ദ്വീപസമൂഹത്തിലുള്ളത്.
ഭരണപരമായി ഇത് റിപ്പബ്ലിക് ഓഫ് ചൈനയുടെ ഫ്യുജിയൻ പ്രവിശ്യയുടെ ഭാഗമായ കിന്മെൻ കൗണ്ടിയുടെ ( ചൈനീസ് : 金門縣 ; പിൻയിൻ : Jīnmén Xiàn ) ഭാഗമാണ്.
ഈ കൗണ്ടി പീപ്പിൾസ് റിപ്പബ്ലിക് ഓഫ് ചൈന തങ്ങളുടെ ഫ്യുജിയൻ പ്രവിശ്യയുടെ ക്വാൻഷൗ പ്രിഫെക്ചറിന്റെ ഭാഗമായാണ് കണക്കാക്കുന്നത്.
ഇത് ഭൂമിശാസ്ത്രപരമായി സിയാമെനിന് വളരെയടുത്താണ് (രണ്ടു കിലോമീറ്ററോളം ദൂരമേ ഇവ തമ്മിലുള്ളൂ).
മറ്റു ചില കൗണ്ടികളുടെ ചില ദ്വീപുകൾ (ഉദാഹരണം വുക്വിയു ) കിന്മെൻ കൗണ്ടിയുടെ ഭരണത്തിലേയ്ക്ക് റിപ്പബ്ലിക് ഓഫ് ചൈന ഭരണകൂടം ആഭ്യന്തരയുദ്ധത്തിലെ പരാജയത്തിനു ശേഷം മാറ്റുകയുണ്ടായി.
ഫ്യുജിയൻ തീരത്തെ മാറ്റ്സു എന്ന മറ്റൊരു കൂട്ടം ദ്വീപുകളും റിപ്പബ്ലിക് ഓഫ് ചൈന നിയന്ത്രിക്കുന്നുണ്ട്.
അവലംബം പുറത്തേയ്ക്കുള്ള കണ്ണികളും കൂടുതൽ വായനയ്ക്കായുള്ള നിർദ്ദേശങ്ങളും Kinmen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Kinmen വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Kinmen County Government Official Website Archived 2009-02-25 at the Wayback Machine .
Complete list of the villages in each township Archived 2003-07-07 at the Wayback Machine .
Maps of Kinmen Kinmen Island: China without the Communism?
Satellite image of Greater Kinmen and Lesser Kinmen by Google Maps Michael Szonyi, Cold War Island: Quemoy on the Front Line , Cambridge University Press (August 11, 2008), hardcover, 328 pages, ISBN 0521898137 ISBN 978-0521898133 ; trade paperback, 328 pages, ISBN 0521726409 , ISBN 978-0521726405 "Once a Redoubt Against China, Taiwan’s Outpost Evolves" feature article by Edward Wong and Xiyun Fukada in The New York Times September 16, 2011
24°26′N 118°20′E ﻿ / ﻿ 24.44°N 118.33°E ﻿ / 24.44; 118.33
കിന്നരിമൈന ഇംഗ്ലീഷ് വിലാസം https://ml.wikipedia.org/wiki/Junglemynah
Jungle myna bird in bird bath from koottanad Palakkad Kerala India
കിന്നരിമൈന .
ഇംഗ്ലീഷ്: Jungle Myna, ശാസ്ത്രീയനാമം:Acridotheres fuscus.
ഒറ്റ നോട്ടത്തിൽ നാട്ടുമൈനയെ പോലെ തന്നെ തോന്നുമെങ്കിലും, അല്പമൊരു വലിപ്പക്കൂടുതലും, കുറെക്കൂടെ ചാരനിറം കലർന്ന ദേഹവും കണ്ണിനു ചുറ്റുമുള്ള മഞ്ഞ ചർമ്മത്തിന്റെ അഭാവവും നെറ്റിയിലെ ചെറിയുരു ശിഖയും നാട്ടുമൈനയിൽ നിന്നും വേർതിരിച്ചറിയാൻ സഹായിക്കും.
ദക്ഷിണേന്ത്യയിലെ കാടുകളിൽ ഇവ സാധാരണയയി കാണപ്പെടുന്നു.
കൊക്കിന്റെയും നെറ്റിയ്ക്കുമിടയിൽ ഒരു കിന്നരിയുണ്ട് .
പറക്കുമ്പോൾ ചിറകിലും വാലിലും വെള്ള വരപോലെ കാണാം .
മാടത്ത എന്ന പേരിൽ നാട്ടു പ്രദേശങ്ങളിലും ഇവയെ കാണാൻ സാധിക്കും.
നീലഗിരി മലകളിലെ കാട്ടുമൈന
കിന്നൗർ ജില്ല
കിന്നൗർ ജില്ല ഉത്തരേന്ത്യയിലെ ഹിമാചൽ പ്രദേശ് സംസ്ഥാനത്തെ പന്ത്രണ്ട് ഭരണ ജില്ലകളിൽ ഒന്നാണ്.
ജില്ലയെ മൂന്ന് ഭരണ മേഖലകളായും (കൽപ, നിച്ചാർ (ഭാബാനഗർ), പൂഹ്) കൂടാതെ ആറ് തഹസീലുകളായും വിഭജിച്ചിരിക്കുന്നു.
ജില്ലയുടെ ഭരണ ആസ്ഥാനം റെക്കോങ് പിയോ ആണ്.
പഞ്ച് കൈലാസ സ്ഥലങ്ങളിൽ ഒന്നായ കിന്നൗർ കൈലാഷ് പർവ്വതം സ്ഥിതി ചെയ്യുന്നത് കിന്നൗറിലാണ്.
2011 ലെ കണക്കനുസരിച്ച്, ഹിമാചൽ പ്രദേശിലെ (12 ജില്ലകളിൽ) ലാഹൗളിനും സ്പിറ്റിക്കും ശേഷം ഏറ്റവും കുറഞ്ഞ ജനസംഖ്യയുള്ള രണ്ടാമത്തെ ജില്ലയാണിത്.
സംസ്ഥാന തലസ്ഥാനമായ ഷിംലയിൽ നിന്ന് ഏകദേശം 235 കിലോമീറ്റർ (146 മൈൽ) അകലെ ഹിമാചൽ പ്രദേശിന്റെ വടക്കുകിഴക്കൻ കോണിൽ ടിബറ്റിന്റെ കിഴക്കൻ അതിർത്തിയിലാണ് കിന്നൗർ സ്ഥിതി ചെയ്യുന്നത്.
സൺസ്‌കർ, ഹിമാലയം ഉൾപ്പെടെ മൂന്ന് ഉയർന്ന പർവതനിരകളുള്ള ഇതിൽ ബാസ്പ, സത്‌ലജ്, സ്പിതി എന്നീ താഴ്‌വരകളും അവയിലെ പോഷകനദികളും ഉൾക്കൊള്ളുന്നു.
കിപ് തോൺ
കിപ് സ്റ്റീഫൻ തോൺ (1940, ജൂൺ 1) ഒരു അമേരിക്കൻ തിയററ്റിക്കൽ ഫിസിസിറ്റും, ആസ്റ്റോഫിസിക്ക്സിലെ ഗുരുത്വാകർഷണത്തെക്കുറിച്ചുള്ള പഠനത്തിന് നോബൽ പുരസ്കാരം നേടിയ വ്യക്തിയുമാണ്.
സ്റ്റീഫൻ ഹോക്കിംഗിനിന്റേയും , കാൾ സാഗന്റേയും , നീണ്ടകാല കോളേജ് സുഹൃത്തുമാണ് തോൺ.2009 വരെ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി യിൽ ഫെയ്ൻമാനിന്റെ തിയററ്റിക്കൽ ഫിസിസിറ്റായിരുന്നു.
ക്രിസ്റ്റഫർ നോളന്റെ ഇന്റർസ്റ്റെല്ലാർ എന്ന സിനിമയ്ക്ക് വേണ്ടി അദ്ദേഹം നടത്തിയ ശാസ്ത്ര പഠനങ്ങൾ വളരെ പ്രസിദ്ധമായിരുന്നു.
2017 -ൽ ഗുരുത്വ തരംഗങ്ങളുടെ കണ്ടെത്തലിന് റെയിനർ വീസ്സ്, ബേരി സി. ബാരിഷ് എന്നിവരോടൊപ്പം തോണിന് ഊർജ്ജതന്ത്രത്തിനുള്ള നോബേൽ പുരസ്കാരം ലഭിച്ചു.
ജീവിതവും ജോലിയും ഇകോലാ ഡി ഫിസിക്യു ഡെസ് ഹൗച്ചെസ് -ലെ ലെക്ക്ച്ചർ ഹാളിലെ ചർച്ച.
ഇടത് വശത്ത് നിന്ന്, യുവാൽ നീമാൻ, ബ്രൈസ് ഡിവിറ്റ്, തോൺ, ഡിമേറ്റ്രിയസ് ക്രിസ്റ്റഡൊല്ലു
1940 ജൂൺ 1-ന് ഉത്താഹിലെ ലോഗനിലാണ് തോൺ ജനിച്ചത്.
പിതാവ് ഉത്താഹ് സ്റ്റേറ്റ് യൂണിവേഴ്സ്റ്റിയിലെ പ്രൊഫസർ ഡി. വെയിൻ തോൺ, മാതാവ് ആലിസൺ തോൺ.
അമ്മ അഗ്രോണമിസ്റ്റും, എക്ണോമിസ്റ്റുമായിരുന്നു.
ഒരു അക്കാദമിക പശ്ചാത്തലത്തിലായിരുന്നു തോൺ ജീവിച്ചത്, തന്റെ നാല് സഹോദരങ്ങളിലെ രണ്ട് പേർ അതുകൊണ്ടുതന്നെ പ്രൊഫസർമാരായി.
തോണിന്റെ മാതാപിതാക്കൾ ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റെർ ഡെ സെയിന്റ്സിലെ അംഗങ്ങളായിരുന്നു, അതുകൊണ്ടുതന്നെ ദൈവവിശ്വാസത്തോടൊയാണ് തോൺ വളർന്നത്.
പക്ഷെ അദ്ദേഹം ഇപ്പോൾ നിരീശ്വരവാദിയാണെന്ന് സ്വയം വിലയിരുത്തുന്നു.
അദ്ദേഹത്തിന്റെ ശാസ്ത്രത്തിലേയും, മതത്തിലേയും ചിന്തകളനുസരിച്ച് ഇങ്ങനെ പറഞ്ഞിട്ടുണ്ട്.
"ഇപ്പോഴും ദൈവത്തിൽ വിശ്വസിച്ചുകൊണ്ടുള്ള നല്ല കോളേജുകൾ നിലവിലുണ്ട്, പക്ഷെ മതവും, ശാസ്ത്രവും തമ്മിൽ അടിസ്ഥാനപരമായിട്ടുള്ള ബന്ധമൊന്നുമില്ല്, അതുകൊണ്ടുതന്നെ ഞാൻ ദൈവത്തിൽ വിശ്വസിക്കുന്നില്ല."
തോൺ വളരെവേഗത്തിൽ തന്നെ അക്കാദമി ജീവിതത്തിൽ മികവ് പുലർത്തി, കൂടാതെ, കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി യുടെ ചരിത്രത്തിൽ ഏറ്റവും പ്രായം കുറഞ്ഞ പ്രൊഫസറായി മാറി.
1962-ൽ കാൽടെക്കിൽ വച്ച് ബി.എസ് ഡിഗ്രി സ്വന്തമാക്കി, 1965-ൽ പ്രിൻസ്റ്റൺ യൂണിവേഴ്സിറ്റിയിൽ നിന്ന് പി.എച്ച്.ഡി ഡിഗ്രി നേടി.
ആപേക്ഷികനായ ജോൺ വീലറിന്റെ സാന്നിദ്ധ്യത്തിൽ അദ്ദേഹം ജിയോമെട്രോഡൈനാമിക്സ് ഓറ് സിലിണ്ട്രിക്കൽ സിസ്റ്റം എന്ന പേരിൽ അദ്ദേഹത്തിന്റെ ഡോക്ടറൽ തെസിസ് എഴുതി.
1967-ൽ കാൽടെക്കിലേക്ക് അസോസിയേറ്റീവ് പ്രൊഫസറായി വരുകയും, 1970 -ൽ തിയററ്റിക്കൽ ഫിസിക്സിൽ പ്രൊഫസറാകുകയും ചെയ്തു.
1991- മുതൽ അദ്ദേഹം ഫെയ്നാനിന്റെ പ്രൊഫസറായിരുന്നു, 2009-ലാണ് അദ്ദേഹം പ്രൊഫസർഷിപ്പ് വിരമിച്ചത്.
സിനിമയിലേക്ക് കൂടുതൽ ശ്രദ്ധ ചെലുത്താനായിരുന്നു അത്.
അദ്ദേഹത്തിന്റെ ആദ്യത്തെ സിനിമ പ്രോജക്റ്റ് ക്രിസ്റ്റഫർ നോളന്റെ ഇന്റർസ്റ്റെല്ലാറായിരുന്നു .
കിന്നരിപ്പുഴയോരം ഇംഗ്ലീഷ് വിലാസം https://ml.wikipedia.org/wiki/Kinnaripuzhayoram
ഹരിദാസിന്റെ സംവിധാനത്തിൽ ശ്രീനിവാസൻ , സിദ്ദിഖ് , മുകേഷ് , ജഗതി ശ്രീകുമാർ , ദേവയാനി എന്നിവർ പ്രധാനവേഷങ്ങളിൽ അഭിനയിച്ച് 1994-ൽ പുറത്തിറങ്ങിയ ഒരു മലയാളചലച്ചിത്രമാണ് കിന്നരിപ്പുഴയോരം .
ചലച്ചിത്രനടി ദേവയാനി അഭിനയിച്ച ആദ്യത്തെ മലയാളചിത്രമായിരുന്നു ഇത്.
അനുഗ്രഹ സിനി ആർട്സിന്റെ ബാനറിൽ വി. ബാലകൃഷ്ണൻ നിർമ്മിച്ച ഈ ചിത്രം അനുഗ്രഹ റിലീസ് ആണ് വിതരണം ചെയ്തത്.
ഈ ചിത്രത്തിന്റെ കഥ ചലച്ചിത്രസംവിധായകൻ പ്രിയദർശന്റേതാണ്‌ .
തിരക്കഥ, സംഭാഷണം എന്നിവ നിർവ്വഹിച്ചത് ഗാനരചയിതാവും കവിയുമായ ഗിരീഷ് പുത്തഞ്ചേരി ആണ്.
അഭിനേതാക്കൾ ശ്രീനിവാസൻ സിദ്ദിഖ് മുകേഷ് തിലകൻ ജഗതി ശ്രീകുമാർ കൊച്ചിൻ ഹനീഫ ബോബി കൊട്ടാരക്കര ജനാർദ്ദനൻ ദേവയാനി കെ.പി.എ.സി. ലളിത സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം.ജി. രാധാകൃഷ്ണൻ ആണ്.
പശ്ചാത്തലസംഗീതം ജോൺസൺ ഒരുക്കിയിരിക്കുന്നു.
ഗാനങ്ങൾ നിഴൽ കൂട്ടിലെ – എം.ജി. ശ്രീകുമാർ മുത്തോല ചില്ലാട്ടം – എം.ജി. ശ്രീകുമാർ രാഗ ഹേമന്ത സന്ധ്യപൂക്കുന്ന – എം.ജി. ശ്രീകുമാർ ഓല ചങ്ങാ‍ലി – എം.ജി. ശ്രീകുമാർ കൊന്നപ്പൂ – എം.ജി. ശ്രീകുമാർ , കെ.എസ്. ചിത്ര ഓലചങ്ങാലി – കെ.എസ്. ചിത്ര ഓർമ്മകളിൽ – എം.ജി. ശ്രീകുമാർ താരാംബം – എം.ജി. ശ്രീകുമാർ അണിയറ പ്രവർത്തകർ ഛായാഗ്രഹണം: വേണു ഗോപാൽ ചിത്രസം‌യോജനം: കെ. ശങ്കുണ്ണി കല: മണി സുചിത്ര ചമയം: പി.എൻ. മണി വസ്ത്രാലങ്കാരം: മുരുകൻസ് നൃത്തം: കുമാർ സംഘട്ടനം: മലേഷ്യ ഭാസ്കർ പരസ്യകല: ഗായത്രി ലാബ്: പ്രസാദ് കളർ ലാബ് അസിസ്റ്റന്റ് ഡയറക്ടർ: കെ.പി. ഗോപി പുറത്തേക്കുള്ള കണ്ണികൾ കിന്നരിപ്പുഴയോരം ഇന്റർനെറ്റ് മൂവി ഡാറ്റാബേസിൽ കിന്നരിപ്പുഴയോരം – മലയാളസംഗീതം.
കാനഡ ബോർഡർ സർവീസസ് ഏജൻസി
കാനഡ ബോർഡർ സർവീസസ് ഏജൻസി (CBSA; French : Agence des services frontaliers du Canada ) കാനഡയിലെ അതിർത്തി നിയന്ത്രണം (അതായത് സംരക്ഷണം, നിരീക്ഷണം എന്നിവ), ഇമിഗ്രേഷൻ എൻഫോഴ്‌സ്‌മെന്റ്, കസ്റ്റംസ് സേവനങ്ങൾ എന്നീ മേഖലകളിലെ ഉത്തരവാദിത്വം വഹിക്കുന്ന ഒരു ഫെഡറൽ നിയമ നിർവ്വഹണ ഏജൻസിയാണ്.
കാനഡൈസ് തടാകം
കാനഡൈസ് തടാകം പടിഞ്ഞാറൻ ന്യൂയോർക്കിലെ ഏറ്റവും ചെറിയ ഫിംഗർ തടാകമാണ്.
റോച്ചസ്റ്റർ നഗരത്തിൽനിന്ന് ഏകദേശം 30 മൈൽ (48 കിലോമീറ്റർ) തെക്ക് ഭാഗത്തായിട്ടാണ് തടാകം സ്ഥിതി ചെയ്യുന്നത്.
നീളമുള്ള തടാകം എന്നർത്ഥമുള്ള ska-ne-a-dice എന്ന ഇറോക്വോയിസ് പദത്തിൽ നിന്നാണ് ഈ പേര് ഉരുത്തിരിഞ്ഞത്.
കാനഡൈസ് തടാകത്തിന് മൂന്ന് മൈൽ (4.8 കിലോമീറ്റർ) നീളവും 0.3 മൈൽ (0.48 കിലോമീറ്റർ) വീതിയുമുണ്ട്.
649 ഏക്കർ (2.63 ചതുരശ്ര കിലോമീറ്റർ) വിസ്തൃതിയുള്ള തടാകത്തിൻറെ പരമാവധി ആഴം 95 അടി (29 മീറ്റർ) ആണ്.
ഇതിന്റെ തീരത്തിന് 6.5 മൈൽ (10.5 കിലോമീറ്റർ) നീളമുണ്ട്.
കാനത്തിൽ ജമീല
കേരളത്തിലെ ഒരു സിപിഐഎം പ്രവർത്തകയും പതിനഞ്ചാം കേരള നിയമസഭയിൽ കൊയിലാണ്ടി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകയുമാണ് കാനത്തിൽ ജമീല .